**ΕΛΛΗΝΙΚΗ ΔΗΜΟΚΡΑΤΙΑ**

**ΕΠΙΜΕΛΗΤΗΡΙΟ ΚΟΡΙΝΘΙΑΣ**

**ΔΝΣΗ**: ΕΡΜΟΥ 2, ΚΟΡΙΝΘΟΣ, 20131

**ΤΗΛ:** 27410 24464, **EMAIL**: [info@korinthiacc.gr](mailto:info@korinthiacc.gr)

**WEBSITE**: [www.korinthiacc.gr](http://www.korinthiacc.gr)

**ΔΕΛΤΙΟ ΤΥΠΟΥ**

Κόρινθος, 03.01.24

**Νέα εκδήλωση**

**Σκιαγραφώντας τη νεανική παραβατικότητα: ο ρόλος των social media**

Με αφορμή την αύξηση των δεικτών παραβατικότητας των νέων στη χώρα μας, το **ΙΕΚ ΕΥΡΩΠΡΟΟΔΟΣ** σε συνεργασία με το **Επιμελητήριο Κορινθίας** διοργανώνουν στην Κόρινθο ημερίδα με θέμα "**Σκιαγραφωντας τη νεανική παραβατικοτητα: ο ρόλος των social media"**. Πρόκειται για ένα εξαιρετικά ανησυχητικό φαινόμενο που οι αιτίες του είναι πολυδιάστατες, επηρεάζοντας το σύνολο της κοινωνικής ζωής και έχοντας σαφές αντίκτυπο μακροπρόθεσμα στην ίδια την κοινωνία.

Ομιλητές θα είναι ο κ. **Ευστράτιος Παπάνης, Σύμβουλος, Συγγραφέας-Καθηγητής Ψυχολογίας** του Πανεπιστημίου Αιγαίου μιλώντας για την "παραβατικοτητα στο σχολείο ως παράγοντας πρόβλεψης ενήλικης παραβατικότητας", η **Κέλλυ Ιωάννου, Καθηγήτρια Ψηφιακής Εγκληματολογίας- Διεθύντρια του Διεθνούς Ινστιτούτου Κυβερνοασφάλειας**, με θέμα "Νέοι και Ψηφιακή Επιθετικότητα: Τα Κρυμμένα Πρόσωπα μιας Online Γενιάς" και **η Μαρία Μουζάκη Κοινωνιολόγος-Σύμβουλος, phd-Υπεύθυνη Προγραμμάτων Σπουδών του ΙΕΚ**, η οποία θα αναφερθεί στο κυνήγι της εικόνας του εαυτού σε μια διαρκώς ρευστή κοινωνική πραγματικότητα. Στην ημερίδα θα συμμετέχουν επίσης εκπρόσωποι της Αστυνομικής Διεύθυνσης Κορινθίας και ειδικότερα οι Α/Α' Λιμνιάτης Γεώργιος του Α.Τ. Κορίνθου και ο Υ/Α' Φρυγγέλης Σπυρίδων του Τ. Α. Κορίνθου.

Η ημερίδα θα πραγματοποιηθεί την **Παρασκευή στις 12 Ιανουαρίου στις 18:00 στην αίθουσα εκδηλώσεων του Επιμελητηρίου**. Η είσοδος είναι ελεύθερη.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΓΡΑΦΕΙΟ ΤΥΠΟΥ**

**ΕΠΙΜΕΛΗΤΗΡΙΟΥ ΚΟΡΙΝΘΙΑΣ**

Ερμού 2, 20131, Κόρινθος / 27410-24464 (937)

[media@korinthiacc.gr](mailto:media@korinthiacc.gr) / www.korinthiacc.gr